Trøsen

Trøsen (også skrevet Trøssen) er ei bukt i Lavangsfjorden i Tjeldsund kommune i Troms. Den har innløp mellom grendene Rødberg i sør og Bø i nord. Bukta er 1,5 kilometer lang og 4–700 meter bred. Trøsen er relativt grunn, kun et lite område i midten når over ti meters dybde. Helt i nord munner Trøseelva ut. Det ligger gårdsbruk og bebyggelse rundt hele bukta.

 Referanser 

Kategori:Tjeldsunds geografi
Kategori:Bukter i Norge